नई दिल्ली: दिवंगत अभिनेत्री श्रीदेवी की फिल्म 'इंग्लिश विंग्लिश (English Vinglish)' में उनकी बहन का किरदार निभाने वाली एक्ट्रेस सुजाता कुमार (Sujata Kumar) का निधन हो गया. बताया जाता है कि सुजाता लंबे वक्त से कैंसर से जूझ रही थीं. उनकी बहन अभिनेत्री-गायिका सुचित्रा कृष्णमूर्ति ने यह जानकारी दी. उनका अंतिम संस्कार दोपहर 20 अगस्त को विले पार्ले स्थित श्मशान घाट में होगी. गौरतलब है कि, सुजाता फिल्म 'इंग्लिश विंग्लिश' के अलावा 'रांझणा', 'सलाम-ए-इश्क' और 'गोरी तेरे प्यार में' जैसी फिल्मों में भी काम कर चुकी हैं.